Lyngby havde et underskud på 11,7 millioner kroner i 2017 og arbejder nu på at sikre klubbens kapitalgrundlag.

Lyngbys egenkapital er nede på små 13 millioner kroner efter Superliga-klubben i 2017 havde et underskud på 11,7 millioner kroner.

Det skriver business.dk.

- Der arbejdes på at sikre klubbens langsigtede kapitalgrundlag ved tilpasninger af driften og udvikling af nye indtægtsområder fortrinsvis via tilpasning af omkostninger, øgede sponsor-, partner, og transfer indtægter samt øget indtægter fra kapitalisering på den mediebevågenhed en superligaklub besidder.

- Indtil der er balance mellem indtægter og udgifter er der behov for finansiering i form af kapitalindskud, lån eller realisering af aktiver, skriver ledelsen i regnskabet ifølge business.dk.

Lyngbys ledelse har flere gange meldt klubben tæt på et salg, men i sommer meddelte klubejer Torben Jensen, at klubben ikke længere er til salg.

Støt Lyngby Boldklub - forudbestil din 100-års jubilæumstrøje